# Introdukshon guia di lèsnan

Arte ta un parti importante di kultura di Kòrsou. A desaroyá e seri di guianan di lès akí pa laga hubentut sera konosí ku arte en general i, banda di esei, laga nan sinti amor pa e praktikante di arte, na Kòrsou en partikular. Tambe ta asina ku, durante e lèsnan akí, alumnonan ta desaroyá nan mes vishon riba arte i nan ta deskubrí kiko ta yama òf atraé nan, i dikon. No tin nodi di tin prekonosementu.

Grupo meta
Depende di e tema por adaptá e lèsnan pa e nivel deseá pa alumnonan di grupo 7/8 di Enseñansa di Fundeshi i di 1° i 2° klas di Enseñansa avansá.

Preparashon
Pa kada kuater alumno, e dosente tin un wega di kuartèt na su disposishon. Banda di esei, huntu ku kada wega, e ta risibí un buki ku e kuríkulo kòrtiku di kada artista. Tambe e dosente tin un introdukshon na su disposishon, ku ta dun’é informashon tokante e diferente disiplinanan di arte.

Meta 1
Agrandá konosementu i krea amor pa arte propio i pa artistanan.

Meta 2
Stimulá kreatividat riba tereno di arte plástiko.

Konosementu previo nesesario
Ningun.