## Lès 3 (i 4)

Start
Ripití kòrtiku loke alumnonan a hasi den e lès anterior i evaluá kon leu tur alumno ta.

Man na obra
Dividí e klas den grupo i parti e weganan di kuartèt. Parti Blachi di tarea 4 i laga e
alumnonan sigui traha e tareanan di Blachi di tarea 4.

Klousura
Alumnonan ta entregá nan tareanan i tambe e trabou di Blachi di tarea 4. Por honra e tarea- i trabounan akí ku un sifra.

Evaluá mediante e siguiente preguntanan:

- Kiko e alumnonan a siña tokante di folklor?
- E alumnonan ya tabata konosé artistanan folklóriko?
- Di unda nan tabata konosé e artistanan akí?
- Kiko nan ta pensa di arte folklóriko?
- Esaki ta importante pa kultura di Kòrsou? Dikon si, dikon nò?
- Folklor ta arte di, pa i dor di pueblo? Motivá bo kontesta.