## Lès 1

Start
Introdusí e tópiko di e lèsnan akí: eskultura. Alumnonan kasi sigur tin tur sorto di asosiashon ku e palabra ei. Krea un mapa mental huntu ku klas (i eventualmente digital) rondó di e palabra ei. Na kiko e ta pone e alumnonan pensa? Tin hopi diferente sorto di eskultura ku por representá vários kos: di un persona te ku un imáhen apstrakto. Por trahá eskultura di por ehèmpel piedra natural, semènt, palu, material sintétiko, material di disperdisio, metal òf bròns. Ta basha un eskultura di bròns ku un malchi trahá di yesu. E bentaha di esaki ta, ku por traha mas ku un ehemplar. Un estatua ta un imáhen di un òf mas hende, ku ta para e so. E estatua ta grandi i hopi biá ta pará riba un plenchi òf den un parke.

1. Un estatua ta un imáhen di un òf mas hende, pará riba su mes. E estatua ta grandi i hopi biá e ta pará riba un plenchi òf den un parke.
2. Un busto ta un imáhen di un persona, for su pechu te na e kabes. Hopi biá estatua i busto ta pará riba un pedestal.
3. Un monumento konmemorativo ta un imáhen na memoria di sierto persona òf un akontesimentu importante den pasado.
4. Un imáhen apstrakto no ta representá realidat direktamente, pero e ta un interpretashon liber di fantasia di e artista, kontrali na un imáhen realístiko.

Man na obra
Dividí e klas den grupo i parti e wega di kuartèt pa kada grupo. Laga e alumnonan opservá e kartanan promé. Seguidamente, duna e siguiente tarea. Laga e alumnonan traha den grupo i evaluá kada tarea klasikalmente, pa algun minüt.

- Buska tur eskultura for di den e wega di kuartèt i habri nan riba mesa.
- Tin estatua i busto entre nan?
- Kua ta un imáhen aptrakto, kua ta un imáhen realístiko?
- Kua imáhen bo ta rekonosé? Kiko bo sa di e imáhennan akí?
- Kua imáhen ta monumento konmemorativo? Dikon?
- Kua ta un asamblahe?

Klousura
Ripití e konseptonan di mas importante di e dia. Laga e alumnonan hunga un wega di kuartèt, si sobra tempu.

* pa traha un mapa mental, bishitá http://ReisgidsDigitaalLeermateriaal.org