## Lès 4

Den e lès akí bo ta sali ku bo alumnonan pa nan mes saka potrèt. Esaki por ta na skol mes. Alumnonan entretantu a mira yen di potrèt di arte pasa dilanti di nan wowo. Nan mes por traha un potrèt di arte awor? Parti bo klas den grupo, òf bai tur huntu. Skohe un ruta ku ta interesante pa saka potrèt: chèk por ehèmpel si ta posibel pa praktiká saka potrèt di tantu naturalesa, di kaya i di kara di hende.

Alumnonan ta saka potrèt ku nan smartphone. Nan ta sòru pa nan tin nan selular ku potrèt huntu ku nan e siguiente lès. Laga alumnonan enfoká riba loke ta hala nan atenshon òf loke nan ta haña interesante. Siña e alumnonan opservá i enkuadrá nan opheto bon.