## Introdukshon

Den e lèsnan akí alumnonan ta bai buska pa sá mas di un artista lokal i prepará, ehekutá, dokumentá i presentá un entrevista ku e artista akí.

Preparashon / kosnan nesesario
E lès akí ta adekuá pa gruponan chikí, debí na e hopi partinan organisatorio. Dosente tin mester di un kòmpiuter pa por laga mira sierto ehèmpel. E alumnonan tin mester di un kòmpiuter konektá riba internèt pa nan por traha sierto tarea. E lèsnan akí ta inkluí un entrevista ku un artista lokal. Naturalmente tin ku palabrá esaki ku e artista(nan) konserní. Mihó skohe algun artista di antemano i tuma kontakto ku nan pa wak si nan ta para habrí pa un entrevista. E guia di lès akí tin un blachi di tarea.

Kantidat di lès
6 lès di 45 minüt.