## Introdukshon

Den arte ta distinguí diferente disiplina. Por ehèmpel: pintamentu, ilustrashon, dibuho, eskultura, fotografia, serámika òf karikatura, tur ta representá un imáhen i, pa e motibu ei, ta pertenesé na arte plástiko. Den e guia di lès akí nos ta studia e konsepto arte plástiko i nos ta splika algun téknika ku tin influensia riba e resultado. Nos ta papia di arte plástiko kontrali na por ehèmpel arte di esenario, manera arte teatral, kanto, muzik i baile.

Intenshon di e lèsnan aki ta pa nan sirbi komo un introdukshon den arte plástiko na Kòrsou.

Preparashon
Pa e lèsnan akí tin mester di kòmpiuter ku akseso na internèt. Sierto parti tambe ta rekirí uzo di un bimer. E guia di lès akí tin kuater blachi di tarea.

Kantidat di lès
6 lès di 45 minüt.