## Introdukshon

E guia di lès akí ta bai tokante di folklor. Un konsepto ‘tapá ku stòf’? Por ta, pero na mes
momentu bibitu bibitu. Den e konsepto Folklor tin e palabra ‘folk’ o sea ‘pueblo’, ku otro
palabra tur loke ta di e pueblo mes. Folklor ta trata di opheto di arte, kuenta, muzik, baile,
paña, kustumber, kuminda i fishi: bon mirá, tur loke bo ta topa den bida diario. Folklor ta
kontribuí na formashon di un propio identidat.

Folklor i arte tin hopi di aber ku otro. Artistanan tin e don di transformá tradishonnan di nan
propio pueblo den imáhen i hasi nan tangibel. E arte akí ta serka di e hende, e hende por
komprond’é i e por rekonos’é.

Kantidat di lès
3 òf 4 lès di 45 minüt.