## Introdukshon

Den e guia di lès akí ta pone atenshon na e disiplina di fotografia. Awendia kasi tur hende ta saka potrèt de bes en kuando. Pero no ta tur hende ku ta saka potrèt, ta yama nan mes fotógrafo òf artista. Ki ora bo ta un fotógrafo? Anto kiko ta un potrèt artístiko? Den e guia di lès akí ta bai studia potrèt artístiko i alumnonan mes ta kue kaminda pa wak tur kos a través di bista i kámara di un fotógrafo di arte.

Preparashon / aksesorio
Alumnonan mester di un kámara. Nan por hasi uso di e kámaranan di nan telefòn selular. E guia di lès akí tin dos blachi di tarea.

Kantidat di lès
5 lès di 45 minüt.