## Introdukshon

Den e guia di lès akí alumnonan ta sali en buska di espasionan kaminda sa tene eksposishon di arte: museo i galerianan na Kòrsou. Asina nan ta deskubrí unda por topa ku arte na Kòrsou. Tambe nan mes ta organisá un eksposishon di artistanan di Kòrsou konosí.

Preparashon i aksesorio
Meta final di e lèsnan akí ta un eksposishon di arte lokal. Lo tabata masha ‘leuk’ si tene e eksposishon akí di un forma nèchi, por ehèmpel ku un apertura ‘ofisial’. Tipo di aperturanan asina ta tradishonal. Huntu nos mester por yega na maneranan nobo, moderno pa habri un eksposishon. Un posibilidat ta pa organisá e eksposishon na un otro lugá for di kustumber, por ehèmpel den un di e tantísimo hotèlnan, restorant òf na WTC (World Trade Center). Pensa adelantá kiko lo por ta un lugá adekuá i drenta den kontakto ku nan. Pensa tambe riba un Pop-Up ekspo. Esaki lo duna henter e seri di lès un empuhe! E guia di lès akí ta bini ku 1 blachi di tarea.

Kantidat di lès
4 lès di 45 minüt (minimalmente).