## Introduskhon

Den e guia di lès akí nos ta opservá ilustrashon, dibuho i karikatura. Kon artistanan ta ehersé nan trabou? Kiko ta e balor agregá di ilustrashon? Kiko nos ta komprondé bou di karikatura i pakiko ta traha nan? Tambe alumnonan mes ta bai diseñá un karikatura.

Kosnan nesesario
Pa sierto tarea alumnonan tin mester di un kòmpiuter ku internèt. Pa e último tarea (un tarea di dibuho) mester di material pa pinta. E guia di lès akí tin 4 blachi di tarea.

Kantidat di lès
4 òf 5 lès di 45 minüt. Dependiente di e nivel, tambe por traha mas poko poko òf mas lihé.