## Lès 3

Start
Kuminsá e lès akí tokante di koló ku algun pregunta simpel manera:

- Ki bo ta pensa di un apel blou?
- Kiko bo ta sinti ku e koló kòrá?
- Na kiko bo ta pensa ora bo ta mira kolónan pastèl, manera blou kla òf ros kla?

Splika
Manera ya bo por a ripará na e preguntanan hasí un ratu pasá, nos tin sierto sintimentu i idea ora nos mira koló. Koló, pues, ta un medio estilístiko importante den arte plástiko. E kolónan ku bo ta uza den un obra di arte, tin hopi influensia riba e resultado.

Por mira koló na diferente manera. Nos ta menshoná kuater:

1. Kolónan natural òf no-natural. Por ta ku nos ta haña un apel blou algu straño, pero un apel kòrá, bèrdè òf hel nos ta haña nòrmal (realístiko).
2. Kolónan (prinsipal) puru i kolónan miksto. E kolónan básiko, yamá tambe kolónan primario, ta kòrá, hel i blou. Por traha kasi tur otro koló mesklando e tres kolónan akí! Por ehèmpel: blou + hel ta bira bèrdè i kòrá + blou ta bira lila.
3. Koló bibu i koló suave òf tononan pastèl.
4. Kolónan kayente i kolónan friu.

Tin koló ku bo ta asosiá ku kalor, manera kòrá i hel, otro koló ta asosiá mas tantu ku friu,
manera blou i bèrdè.

Man na obra
Dividí e klas den grupo atrobe. Parti e weganan di kuartèt i tambe Blachi di tarea 2c. Alumnonan ta traha riba nan mes blachi di tarea, pero ta permití pa deliberá ku otro den nan grupo.

Klousura
Evaluá resultado di e tarea.