## Lès 1

Start
Den e promé lès ta introdusí e konsepto ‘arte plástiko’. Por hasi esaki, por ehèmpel, mediante un mapa mental rondó di e palabra arte i purba na hasi un repartishon entre arte plástiko i arte no-plástiko.

Splika
Pintura, mixed media, ilustrashon, karikatura, eskultura, fotografia i serámika, performance instalashon, arte konseptual finalmente ta produsi un imáhen i, pa e motibu ei, ta pertenesé na arte plástiko. Pero klaro ku tin otro forma di arte: djis pensa riba arkitektura, muzik, literatura, baile, teatro, moda i diseño. E disiplinanan no-plástiko akí no ta aparesé den e wega di kuartèt. Nos ta enfoká pues, riba arte plástiko.

Por distinguí dos sorto di imáhen:

1. Realístiko: e artista ta purba na representá realidat mas fiel posibel.
2. Apstrakto: e artista ta kambia un imáhen rekonosibel den un imáhen ménos òf hasta totalmente irekonosibel.

Man na obra
Dividí e klas den grupo. Awor parti e weganan di kuartèt entre e alumnonan i laga nan wak e imáhennan. Seguidamente ta parti Blachi di tarea 2a. Intenshon ta, pa na final di e lès, alumnonan ta kla ku e tarea akí. Pone atenshon pa e alumnonan warda tur blachi di tarea bon. Nan tin mester di nan pa e tarea final.

Klousura
Evaluá resultado di e tarea ku e alumnonan. Si sobra tempu, hunga un wega di kuartèt mas.