## Lès 1

Start
Kuminsá e lès ku un ròndu: kua artista lokal e alumnonan konosé? Ken nan a yega di topa òf mira? Den e seri di lès akí alumnonan ta bai prepará, ehekutá i dokumentá un entrevista ku un artista na Kòrsou.

Man na obra
Dividí e klas den grupo. Parti e weganan di kuartèt. Opservá e artistanan i nan obranan. Kua obra i kua artista e alumnonan konosé? Nan sa bai bishitá un museo, galeria òf eksposishon? Kòmbersá tokante e artistanan ku yudansa di e buki ku kuríkulo ku ta bini huntu ku e guia di lès.

Parti Blachi di tarea 5. Repasá e tarea ku e alumnonan. Konta nan kuantu tempu nan ta haña pa e tareanan i hasi palabrashonnan tokante e kontinuidat – ki dia tur kos mester ta kla? Palabrá tambe e siman den kua e entrevistanan tin ku tuma lugá. Tene kuenta ku esaki ta dependé di e tempu disponibel di kada artista. Menshoná e posibildat di hasi pregunta via di imeil.

Awor kada grupo ta bai buska un artista ku nan ke bai entrevistá. Promé nan ta bai pensa kua displina di arte ta atraé nan. Seguidamente nan ta bai buska e artista ku ta traha den e displina konserní.

Klousura
Nan final di e lès, kontrolá si tur alumno a logra haña un artista i si nan por a drenta den kontakto kuné kaba. Pa e siguiente lès tur alumno mester tin su sita.