## Lès 2

Promé ku lès 2:
Kuminsá na tira un bista den e tareanan di Lès 2. Ta poko trabahoso pa hasi esaki den lès mes, relashoná ku disponibilidat di kòmpiuter? E ora ei por dun’é tambe komo hùiswèrk despues di Lès 1. Djei por evaluá un k’e otro den Lès 2.

Start
Ripití materia di e lès anterior. Kua ta e maneranan di traha den serámika ku nos a trata? Di ki manera bo por di ki manera por duna serámika koló? Kua diferente sorto di obra di serámika tin?

Man na obra
Alumnonan ta sigui analisá obranan trahá di serámika den e lès akí. Pa esei nan ta hasi uso di e mésun blachi ku den lès 1 numa ku aworakí nan mes ta buska imáhen di serámika riba internèt. Ta buska solamente opheto/obra di keramistanan ku ta biba na Kòrsou. Tambe nan ta buska unda e keramistanan akí ta traha i tene nan eksposishon. Finalmente nan ta forma nan opinion tokante di serámika i nan ta deskribí ki sorto di serámika nan ta haña mas bunita.

Parti Blachi di tarea 9b i laga alumnonan traha individualmente. Si no tin sufisiente kòmpiuter, forma grupo di dos pa tres alumno e ora ei.

Klousurá
Evaluá e tarea i klousurá e tema serámika.