## Lès 1

Start
Kuminsá e lès ku un kòmbersashon riba fotografia. Usa e siguiente preguntanan:

- Ken a yega di saka potrèt?
- Kiko bo gusta saka su potrèt mas tantu?
- Kiko bo ta hasi ku e potrètnan?
- Bo ta pensa bon kon pa saka un potrèt? Na kiko bo ta pone atenshon?
- Bo a yega di bishitá un eksposishon di potrèt? Ki tipo di potrèt bo a mira einan?

Splika
Awendia (kasi) nos tur ta saka potrèt; no tin un hende ku no tin un smartphone. Nos no por imaginá nos mes un medio sosial sin un sèlfi mas, i niun hende no ta wak straño ora bo saka un potrèt di bo mes, bo amigu- òf amiganan na un fiesta, riba kaya i hasta den klas. Saka potrèt sinembargo un tempu no tabata asina komun. Ántes e tabata algu kompliká, kostoso, ku tabata tuma tempu. Fotografia pues no tabata pa tur hende: ta fotógrafo di bèrdè mes i hòbiista so tabata saka potrèt. Hopi biaha tabata trata di portretamentu: potrètnan mahestuoso di persona- òf famianan.

Wak e programa di ‘het Klokhuis’ tokante di fotografia i kon esei tabata ántes, ku henter klas. Laga alumnonan hasi anotashon di loke nan ta mira. hetklokhuis.nl/tv-uitzending/254/Fotografie Despues, klasikalmente, kòmbersá tokante di e vidio. Kiko nos a mira?

Splika
Ántes tabata saka solamente potrèt análogo kontrali na fotografia digital. Tabata saka
potrèt mediante uso di un kámara, un ròl di felm, i papel fotosensibel. Tabata laba e ròl di
felm den un kamber skur i drùk e potrètnan. E era digital a hasi posibel pa tur hende por saka
potrèt. E ta barata i el a bira masha simpel, tur hende tin un kámara den
su smartphone.

Pregunta
E desaroyo deskribí akiriba ta pone ku awendia un i tur por ta un fotógrafo? Pakiko si òf nò?
Splika
Tòg ketu bai bo por saka un potrèt antikuá masha simpel. Hasta ku un bleki di cheps bieu.
Awendia nos ta yama esei fotografia ‘pinhole’. Wak aki kon un ‘camera obscura’ ta traha:
Bo mes ke purba, òf eksperimentá kuné komo lès di práktika den klas?
E ora ei djis klek aki i wak:

http://lomography.nl/magazine/140560-pimhole-tutorial-costruite-da-soli-la-pinhole-di-pretty-in-mad

Pregunta
Kiko bo ta mira den e pelíkula? Kon ta saka e potrèt finalmente?

Klousura
Klousurá e lès ku ripitishon di e puntonan di mas importante dje lès: e diferensia entre
fotografia di ántes i awor, e manera di traha ku a kambia, e camera obscura.